stanford-oval/wikipedia huggingface dataset:
פארגו (סדרת טלוויזיה)
תמצית העלילה > עונה ראשונה

ב-2006, לורן מאלוו (בילי בוב תורנטון) מגיע לעיירה במיג'י שבמינסוטה, ועורך בה מעשי רצח אחדים, אחד מהם כמתנה לכאורה לסוכן הביטוח לסטר נייגארד (מרטין פרימן), שאותו פגש בבית החולים בעיירה. לסטר עצמו רוצח את אשתו, לאחר שזו עוררה את זעמו. במרדף אחרי מאלוו ובניסיון להפליל את לסטר עוסקת בעיקר השוטרת מולי סולוורסון (אליסון טולמן), שעושה זאת חרף התנגדותו של מפקדהּ, ביל אוסוולט (בוב אודנקירק), שחשדותיו מופנים לכיוונים אחרים. בהמשך הסדרה מתרחשים מעשי רצח נוספים על ידי מאלוו, ולסטר הולך ומסתבך. בין השאר, לאחר ששני רוצחים שכירים נשלחו לחסל את מאלוו, מאלוו חוקר והורג אחד מהם. לאחר שמתבררת לו זהות השולחים, השוכנים בפארגו שבמדינת דקוטה הצפונית, הוא יוצא לשם וטובח בהם.
תמצית העלילה > עונה שנייה

העונה השנייה מתרחשת ב-1979 על רקע מאבק בין משפחות פשע. השוטר לו סולוורסון (אביה של מולי מהעונה הראשונה) מנסה לפענח רצח משולש שאירע בדיינר ובמקביל מנסים בני הזוג פגי ואד בלומקוויסט להסתיר תאונת פגע וברח בה פגעה פגי ברוצח, אחד מבני משפחת הפשע גרהארט.
תמצית העלילה > עונה שלישית

העונה השלישית מתרחשת ב-2010, כארבע שנים לאחר מאורעות העונה הראשונה. ריי סטסי הוא קצין מבחן שנמצא במערכת יחסים רומנטית עם האסירה לשעבר ניקי סוונגו. השניים מתכננים לגנוב בול יקר ערך מאחיו הבוגר והמצליח של ריי, אמט, "מלך החניונים של מינסוטה". תוכניתם עוברת תפנית בעקבות שרשרת אירועים מקרית, שלאחריה הם נאלצים להסתיר את מעורבותם במקרי מוות של שני אנשים, אשר אחד מהם הוא אביה החורג של השוטרת גלוריה ברגל. במקביל, אמט סטאסי ושותפו סיי פלץ מתכוונים להחזיר הלוואה שלקחו שנתיים קודם לכן מחברה מסתורית במטרה להרחיב את חברת החניונים, אך אותה חברה (בראשותו של ו. מ. וארגה) משתלטת במהרה על העניינים.
תמצית העלילה > עונה רביעית

העונה הרביעית מתרחשת ב-1950 בקנזס סיטי, כשהסיפור עוקב אחרי שני סנדיקטי-פשע והתמודדותם על הבכורה. את צוות השחקנים מוביל כריס רוק, המגלם את לוי קנון, ראש ארגון פשע של מהגרים שחורים הנמלט מן המדיניות הנהוגה בחלקה הדרומי של ארצות הברית, שאופיינה על ידי חוקי ג'ים קרואו. הסיפור עוקב אחר עלילותיהם של צמד מהגרים המנהלים מערכת יחסים שנויה במחלוקת עם ארגון המאפיה של קנזס סיטי. בין השחקנים האחרים ניתן למנות את ג'סי באקלי, ג'ייסון שוורצמן, בן ווישו וג'ק יוסטון.
תמצית העלילה > עונה חמישית

העונה החמישית מתרחשת בשנת 2019 במינסוטה. הסיפור מתחיל בעת שעקרת בית (ג'ונו טמפל) מסתבכת עם רשויות החוק בעת שפורצת קטטה בבית הספר, במסגרת אספת הורים. לאחר שהיא נותנת טביעות אצבע בתחנת המשטרה ומשתחררת, מנסים לחטוף אותה מביתה, כאשר בהמשך מתברר שמאחורי החטיפה עומד בעלה לשעבר, שריף מצפון דקוטה ממנו ברחה. מכאן העלילה עוקבת אחרי הניסיונות של השריף ובנו להביא אותה אליהם וההתמודדות שלה עם המצב, לצד הניסיון שלה לשדר עסקים כרגיל לשאר העולם.
שחקנים מרכזיים > עונה ראשונה

בילי בוב תורנטון: לורן מאלוו, רוצח חסר רחמים, המצליח לתעתע במשטרה.
מרטין פרימן: לסטר נייגארד, סוכן ביטוח הרוצח את אשתו, ומסתבך לאחר מכן במעשי נוכלות ובהסתרת מעשי הרצח של מאלוו.
אליסון טולמן: מולי סולוורסון, שוטרת צעירה ונלהבת, החושדת במאלוו ובנייגארד, ולמעשה מגיעה לפענוח מעשי הרצח הרבים, אך אינה זוכה לאמונו של מפקדה, המרחיק אותה מהחקירה.
בוב אודנקירק: ביל אוסוולט, מפקד תחנת המשטרה של במיג'י.
קולין הנקס: גאס גרימלי, שוטר במשטרת דולות', אב חד הורי לביתו. שבמהלך הסדרה עוזב את תפקידו, הופך לדוור ונושא לאישה את מולי.
שחקנים מרכזיים > עונה שנייה

קירסטן דנסט: פגי בלומקוויסט
פטריק וילסון: לו סולוורסון (אביה של מולי סולוורסון מהעונה הראשונה)
ג'סי פלמונס: אד בלומקוויסט
ג'ין סמארט: פלויד גרהארט
טד דנסון: האנק לרסון
ג'פרי דונובן: דוד גרהארט
בראד גארט: ג'ו בולו
רייצ'ל קלר: סימון גרהארט
שחקנים מרכזיים > עונה שלישית

יואן מקגרגור: אמט/ריי סטסי
קארי קון: גלוריה ברגל
מרי אליזבת' וינסטד: ניקי סוונגו
גוראן בוגדן: יורי גורקה
דייוויד ת'יוליס: ו. מ. וארגה
מייקל סטולברג: סיי פלץ
שחקנים מרכזיים > עונה רביעית

כריס רוק: לוי קאנון
ג'סי באקלי: אוריאייטה מייפלואר
ג'ייסון שוורצמן: ג'וסטו פאדה
בן וישו: רבי מיליגן
ג'ק יוסטון: אודיס ווף
סלבטורה אספוזיטו: גייטנו פאדה
אמירי קראטצ'פילד: את'לרידה סמוטני
שחקנים מרכזיים > עונה חמישית

ג'ונו טמפל: דורותי (דוט) ליון
ג'ניפר ג'ייסון לי: לוריין ליון
ג'ו קירי: גייטור טילמן
ג'ון האם: רוי טילמן
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 15 באפריל 2014 | 17 ביוני 2014 |
|  | 2 | 10 | 10 | 12 באוקטובר 2015 | 14 בדצמבר 2015 |
|  | 3 | 10 | 10 | 19 באפריל 2017 | 21 ביוני 2017 |
|  | 4 | 11 | 11 | 27 בספטמבר 2020 | 29 בנובמבר 2020 |
|  | 5 | 10 | 10 | 21 בנובמבר 2023 | 16 בינואר 2024 |
הפקה

בשנת 2012, הוכרז שערוץ הטלוויזיה FX Networks פיתח סדרת טלוויזיה חדשה המבוססת על הסרט זוכה פרס אוסקר "פארגו" משנת 1996 של האחים כהן, אשר משמשים גם כמפיקים בפועל בסדרה החדשה. מאוחר יותר נודע שהסדרה תהיה בת עשרה פרקים. ב-2 באוגוסט 2013 נודע שבילי בוב תורנטון חתם על תפקידו בסדרה. ב-27 בספטמבר 2013 חתם גם מרטין פרימן, שמגלם את דמותו של לסטר נייגארד. ב-3 באוקטובר 2013 הוכרז שקולין הנקס לוהק לדמותו של גאס גרימלי, שוטר במשטרת העיר דולות'. הפקת הסדרה החלה בסתיו 2013 וצילומי הסדרה נערכו בקלגרי שבאלברטה קנדה. הפקת העונה השנייה החלה בינואר 2015, גם כן בקלגרי.
פרשנות > "זהו סיפור אמיתי"

בדומה לסרט, כל פרק בסדרה מתחיל בהודעה: "זהו סיפור אמיתי. האירועים המתוארים התרחשו במינסוטה ב-2006. לבקשת הניצולים השמות שונו, מתוך כבוד למתים, השאר מסופר בדיוק כפי שהתרחש". בדומה לסרט, גם בסדרה ההודעה משוללת יסוד.
פרשנות > קווי דמיון בין הסדרה לסרט

הסדרה שואבת השראה מהסרט "פארגו", שנוצר 18 שנים לפניה. בדומה לסרט, גם הסדרה מתרחשת במינסוטה המושלגת. אחדות מדמויות הסדרה מרמזות לדמויות מקבילות בסרט:
רוצח סדרתי: בסרט - גייר גרימסוד; בסדרה - לורן מאלוו.
איש מכירות כושל המסתבך בפשע: בסרט - ג'רי לנדגארד (סוחר מכוניות); בסדרה - לסטר נייגארד (סוכן ביטוח).
שוטרת בהריון: בסרט - מארג' גונדרסון; בסדרה - מולי סולוורסון.
בנוסף, מבקרים ציינו את הדמיון באופי בין לורן מלוו לאנטון שיגור, גיבור סרט אחר של האחים כהן, "ארץ קשוחה". "בדומה לשיגור, גם מלוו הוא רוע מוחלט, ללא חמלה או אידאולוגיה, שמשנה באופן פטאלי את חייו של כל מי שנקרה בדרכו. מה שמפחיד יותר - עבור שניהם, בצע הכסף משני לתאוות ההרס והמדון", ציין המבקר ניב הדס.
אימפריה (סדרת טלוויזיה)

| --- | --- |

 סוגה:  אופרת סבון   דרמה מוזיקלית
 יוצרים:  לי דניאלס דני סטרונג
 שחקנים:  טרנס הווארד טראג'י פ. הנסון ג'סי סמולט בריישר גריי טריי ביירס גבורי סידיבי גרייס גילי קייטלין דאבלדיי אקזיביט טרונדה ג'ונס סרייה מקנייל אנדרה רויו ניקול ארי פרקר
 פסקול:  פיל אייסלר (פסקול)   טימבלנד, ג'ים בינז (שירים)
 ארץ מקור:  ארצות הברית
 שפות:  אנגלית
 מקום התרחשות:  ניו יורק, שיקגו 
 מספר עונות:  6
 מספר פרקים:  102 (רשימת פרקים)
 הפקה
 מפיקים בפועל:  לי דניאלס דני סטרונג בריאן גרזר פרנסי קלפו
 חברת הפקה:  Imagine Television
 הפצה:  פוקס המאה ה-20 בטלוויזיה, הולו 
 עורכים:  ג'ואי לאונרד זאק ארנולד ראול דבאלוס
 אתר צילומים:  שיקגו, אילינוי ניו יורק
 צלמים:  אנדרו דן
 אורך פרק:  42 דקות
 שידור
 רשת שידור:  פוקס
 רשת שידור בישראל:  yes DramaHD
 תקופת שידור מקורית:  7 בינואר 2015 – 21 באפריל 2020
 קישורים חיצוניים
 אתר רשמי (באנגלית)
 דף התוכנית ב-IMDb
 
אימפריה (באנגלית: Empire) היא סדרת טלוויזיה אמריקאית מסוגת דרמה מוזיקלית שעלתה לשידור ב-7 בינואר 2015 ברשת פוקס. יוצרי הסדרה הם לי דניאלס ודני סטרונג, ומככבים בה טרנס הווארד וטראג'י פ. הנסון. עלילת הסדרה מתרחשת בניו יורק ומתמקדת בחברת תקליטים ובידור מסוגת מוזיקת היפ הופ, "אימפריה בידור", ובדרמה בין בני משפחת המייסדים כשהם נלחמים על השליטה של החברה. לסדרה 6 עונות, כאשר העונה האחרונה עלתה לשידור ב-24 בספטמבר 2019 כללה 18 פרקים והסתיימה ב-21 באפריל 2020. בישראל שודרה הסדרה בערוץ yes Drama HD.
עלילה

הסדרה עוקבת אחרי ראש אימפריית מוזיקה, ששלושת בניו ואשתו לשעבר נאבקים על המורשת שלו. לושיוס ליון (טרנס הווארד) הוא אישיות רבת כוח והשפעה בסצנת ההיפ הופ ומנכ"ל חברת "אימפריה בידור", סוחר סמים לשעבר ששלטונו בחברה מעולם לא התערער. לושיוס מגלה שהוא חולה במחלת ה-ALS שעתידה להרוג אותו בתוך שלוש שנים, והוא נאלץ לבחור ולהכתיר את אחד משלושת בניו, שימשיך להנהיג את האימפריה ואת המשפחה.
דמויות

| דמות | שחקן | עונה> 1 | עונה> 2 | עונה> 3 | עונה> 4 | עונה> 5 | עונה> 6 |
| --- | --- | --- | --- | --- | --- | --- | --- |
| לושיוס ליון | טרנס הווארד | ראשי | ראשי | ראשי | ראשי | ראשי | ראשי |
| קוקי ליון | טראג'י פ. הנסון | ראשי | ראשי | ראשי | ראשי | ראשי | ראשי |
| אנדרה ליון | טריי ביירס | ראשי | ראשי | ראשי | ראשי | ראשי | ראשי |
| ג'מאל ליון | ג'סי סמולט | ראשי | ראשי | ראשי | ראשי | ראשי |  |
| חאקים ליון | בריישר גריי | ראשי | ראשי | ראשי | ראשי | ראשי | ראשי |
| אניקה קלהון | גרייס גילי | ראשי | ראשי | ראשי | ראשי |  |  |
| רונדה ליון | קייטלין דאבלדיי | ראשי | ראשי | אורח מיוחד | אורח מיוחד |  |  |
| ורנון טרנר | מאליק יובה | ראשי |  |  |  |  |  |
| פורשה טיילור | טרונדה ג'ונס | משנה | ראשי | ראשי | ראשי | ראשי | ראשי |
| בקי ויליאמס | גבורי סידיבי | משנה | ראשי | ראשי | ראשי | ראשי | ראשי |
| טיאנה בראון | סרייה מקנייל | משנה | ראשי | ראשי | ראשי | ראשי | ראשי |
| שיין ג'ונסון | אקזיביט |  | אורח | ראשי | ראשי | אורח |  |
| טאריק קוסינס | מורקו עומרי |  | משנה | ראשי |  |  |  |
| פרדה גץ | ברי-זי |  | משנה | ראשי |  |  |  |
| ת'ירסטי ראולינגס | אנדרה רויו |  | משנה | משנה | ראשי | ראשי |  |
| טורי אש | רומר וויליס |  |  | משנה | ראשי |  |  |
| וורן הול | טרל קרטר |  |  | אורח | ראשי |  |  |
| ג'יזל סימס-בארקר | ניקול ארי פרקר |  |  |  | משנה | ראשי | ראשי |
| בלייק סטרלינג | צ'ט האנקס |  |  |  | משנה | ראשי |  |
| מאיה לאנדרי | רהייון ניקול בראון |  |  |  | אורח | ראשי | ראשי |
| ג'ף קינגסלי | איי.זי. קלסי |  |  |  |  | ראשי | ראשי |
| קנדיס הולוואי-מייסון | ויויקה איי פוקס |  | משנה | משנה | משנה | משנה | ראשי |
| טרי ליון | מטה גולדינג |  |  |  |  | משנה | ראשי |
| דבון | מריו |  |  |  |  | משנה | ראשי |
| טרז'ר | קתרין סימון |  |  |  |  | משנה | ראשי |
| דיימון קרוס | ווד האריס |  |  |  |  | משנה | ראשי |
| יאנה קרוס | קיאנדרה ריצ'רדסון |  |  |  |  |  | ראשי |
דמויות > דמויות ראשיות

לושיוס ליון (טרנס הווארד): סוחר סמים לשעבר שהפך לאיל היפ הופ ומנכ"ל "אימפריה בידור", שחייו מתחילים להתפרק לאחר שחטאי העבר שלו חוזרים לרדוף אותו כשהוא מאובחן במחלת ה-ALS. ללושיוס יש ארוסה, אניקה, אבל אשתו לשעבר, קוקי, מתכוונת להפריד ביניהם.
קוקי ליון (טראג'י פ. הנסון): אשתו לשעבר הבוטה של לושיוס ואמם של שלושת בניו, שריצתה 17 שנים בכלא על סחר בסמים. היא רואה את עצמה כקורבן עולה ל"אימפריה בידור", אותה הקימה יחד עם לושיוס, אבל אז לקחה את האשמה על הסחר בסמים שמימנו את הקריירה המוקדמת של לושיוס. עם חזרתה מהכלא היא נחושה בדעתה לאחד את משפחת ליון בחזרה ולהשיב את חלקה מ"אימפריה בידור".
אנדרה ליון (טריי ביירס): הבן הבכור של משפחת ליון ומנהל הכספים הראשי של "אימפריה בידור". הוא משכיל בוגר וורטון, צמא לכוח וסובל מהפרעה דו-קוטבית. הוא נשוי לרונדה, אותה הכיר בקולג'. הוא מתכנן לנהל את "אימפריה בידור", אך נמצא במאבק על הכיסא העליון עם אחיו הצעירים. נכנס לכלא לאחר שהרג את אניקה.
ג'מאל ליון (ג'סי סמולט): הבן האמצעי ו"כבשה שחורה" של משפחת ליון, זמר-יוצר הומוסקסואל מוכשר שמתעב את ההיבט הארגוני של תעשיית המוזיקה ומנוכר מאביו ההומופוב. ג'מאל נחשב לבן האהוב של קוקי ויש לו מערכת יחסים חזקה עם אחיו חאקים.
חאקים ליון (בריישר גריי): הבן הצעיר והאהוב של לושיוס שאובססיבי לתהילה וכוכב היפ הופ במגמת עלייה. חאקים מתחיל למצוא רגשות לאמו, קוקי, ומנהל מערכת יחסים טובה עם אחיו ג'מאל. מאהב לשעבר של קמילה, ובן זוגה של טיאנה בעוד הם מגדלים שני ילדים.
אניקה קלהון (גרייס גילי): ראש "אימפריה בידור" לשעבר שהייתה אחראית על הפיתוח האמנותי של האמנים החתומים בחברת התקליטים והארוסה לשעבר של לושיוס. לקוקי ולאניקה יש סלידה קיצונית זו לזו וקוקי לרוב לועגת לה. אניקה נכנסת להריון מחאקים, מולידה את בלה ובעונה הרביעית תובעת משמורת על הילדה. גורמת למוות של רונדה, ולאחר מכן מוצאת את מותה גם היא על ידי אנדרה. (עונות 1–4)
ורנון טרנר (מאליק יובה): חברו הוותיק והשותף העסקי של לושיוס, ויו"ר של "אימפריה בידור". רונדה, אשתו של אנדרה הורגת אותו בשל הגנה עצמית. (עונה 1)
רונדה ליון (קייטלין דאבלדיי): אשתו של אנדרה הצמאה לכוח. הכירה את אנדרה בוורטון, שמאז הם ביחד, נכנסה להריון אך איבדה את הילד כאשר נפלה במדרגות, ובסוף העונה השנייה נפלה למוות מגג בניין. בעונה השלישית והרביעית מופיעה כזיכרון ישן ודמיון של אנדרה. (עונות 1–4)
פורשה טיילור (טרונדה ג'ונס): העוזרת האישית של קוקי, שלרוב לא זוכה להערכה ממנה ומושפלת על ידה.
בקי ויליאמס (גבורי סידיבי): עוזרת מנהל של לושיוס ב"אימפריה בדיור". בעונה הרביעית מקבלת קידום והופכת למנהלת אמנים, ונכנסת להריון מאחד האמנים, ג'י פאפה.
טיאנה בראון (סרייה מקנייל): אמנית החתומה ב"אימפריה בידור" והחברה של חאקים, שעוזרת לו לגדל את בלה בזמן שאניקה בכלא.
שיין ג'ונסון (אקזיביט): חבר טוב של לושיוס מהעבר אך עדיין יש ביניהם משקעים. נכנס ל-"אימפריה בידור", מחתים שם את האחיינית שלו, והופך למחזיק של 25% מן המניות ב"אימפריה בידור". (עונות 2–4)
ת'ירסטי (אנדרה רויו): עורך דין, שנראה מוזנח, אך טוב מאוד בעבודתו ונהפך ליד ימינו של לושיוס. (עונה 2 ואילך)
דמויות > דמויות משנה

קרול הולוויי (טאשה סמית'): אחותה הקטנה של קוקי מפילדלפיה, פנסילבניה. קרול הייתה מכורה לסמים, עברה שיקום והחלה לעבוד אצל משפחת ליון בסוכנות החדשה.
קנדיס (ויויקה איי פוקס): אחותה הגדולה המחונכת והשיפוטית של קוקי. יש לה בן עם התפרצויות זעם שמכה אותה על בסיס יומי עד שקוקי מתערבת. (עונות 2–5)
מרקוס "באנקי" ויליאמס (אנתוני מקיי): בן דודה של קוקי שנהרג על ידי לושיוס לאחר שסחט ממנו מיליונים (עונה 1)
קמילה מרקס (נעמי קמפבל): מעצבת אופנה והמאהבת לשעבר של חאקים. בעונה השנייה חוזרת כבת הזוג של מימי וייטמן, הורגת אותה, ומתאבדת. (עונות 1–2)
מייקל סנצ'ס (רפאל דה לה פואנטה): שף, וחבר לשעבר של ג'מאל, שבוגד בו בעונה השנייה. (עונות 1–2)
ליאה ווקר (קלי רולנד): אמו המנוחה של דווייט ווקר (הידוע כלושיוס ליון), סבלה מהפרעה דו-קוטבית ונפטרה כאשר לושיוס היה בן תשע. (עונה 2)
מלקולם דה-ווקס (דרק לוק): ראש האבטחה ב-"אימפריה בידור". בינו לבין קוקי התפתח רומן קצר וחולף, ואפילו התפטר מאימפריה בשבילה. (עונה 2)
מימי וייטמן (מריסה טומיי): מיליארדרית של פורבס, הון סיכוניסטית, ולסבית שמתחילה להתערבב בדרמה של משפחת ליון. (עונה 2)
לאז דלגאדו (אדם רודריגז): ראש האבטחה החדש והמאהב של קוקי, ומסתבר שעבדה עליה כל הזמן כדי לסחוט ממנה כסף. (עונה 2)
פרידה גטס (Bre-Z): ראפרית והפרויקט החדש של לושיוס, מה שהופך אותה ליריבתו של חאקים. לאחר שמגלה כי לושיוס הרג את אביה, לוקחת אקדח ויורה בו, אך הכדור פוגע בג'מאל. (עונות 2–3)
ג'וליאנה (ניה לונג): אישה מעברו של לושיוס שגנבה ממנו 10 מיליון דולר. חוזרת ונהפכת לבת זוגו של לושיוס והופכים למנהלים של בית הקזינו החדש בוגאס, עד שלושיוס בוגד בה. (עונה 3)
אדי ברקר (פורסט ויטאקר): מפיק מוזיקלי וחבר טוב של משפחת ליון. לאחר שמפסיד את כל רכושו, מצטרף ל-"אימפריה בידור", ומשתלט על החברה. (עונות 4–5)
קלאודיה (דמי מור): אחות מוסמכת עם טראומה נפשית שכפופה ללושיוס כדי לעזור לו בשיקום שלו לאחר הפיצוץ. אך לושיוס וקוקי משחררים אותה מעבודתה, והיא חוטפת את לושיוס מבית החולים, עד שלבסוף נעצרת. (עונה 4)
פמלה רוז (טייונה פאריס): שוטרת במשטרת לוס אנג'לס, שמנהלת רומן עם אנדרה במטרה לגלות פרטים על הפיצוץ של המכונית. לאחר מאבק שלה ושל אנדרה, היא נהרגת. בסופו של דבר מסתבר שאנדרה דמיין אותה כל הזמן הזה. (עונה 4)
דמויות > הופעות אורח

פומה (קובה גודינג ג'וניור): חבר טוב מהעבר של קוקי ולושיוס. קוקי הולכת אליו ומבקשת שיכתוב לג'מאל שיר. (עונה 1)
סוכנת הארלו קרטר (נלה גורדון): סוכנת FBI שעובדת עם קוקי. (עונה 1)
אל דאלאס (קורטני לאב): כוכבת רוק עטורת אלבומי פלטינה והאמן הראשון שהוחתם באימפריה בידור, סוחרת סמים שנאבקת בהתמכרותה לסמים. היא זקוקה נואשות לקאמבק. (עונה 1)
אוליביה ליון (רייבן סימון): אשתו לשעבר של ג'מאל, ואמה של ילדה קטנה שעלולה להיות בתו של ג'מאל. (עונה 1)
דלפין (אסטל): מוזיקאית ש"אימפריה בידור" מנסה להחתים, ומבצעת דואט עם ג'מאל. (עונה 1)
אנג'י (מרי ג'יי בלייג'): אישה מעברו של לושיוס. (עונה 1)
בילי ברטי (ג'אד נלסון): בעליה של חברת התקליטים "קרידמור בידור" ויריבו של לושיוס שפיקח על השנים המוקדמות של קריירת המוזיקה של לושיוס וגנב לו קרדיטים על השירים הראשונים שלו. (עונה 1)
מקנייט (לודאקריס): סוהר בבית הסוהר של לושיוס, ומתנכל אליו בכל הזדמנות. (עונה 2)
פרנק גדרס (כריס רוק): גנגסטר שעבד פעם עם לושיוס וקוקי, ולאחר שקוקי הלשינה עליו, נכנס לכלא עם לושיוס ומאיים על לושיוס ומשפחתו. לבסוף מוצא את מותו על ידי לושיוס בבית הכלא (עונה 2)
מישל וייט (ג'ניפר הדסון): מטפלת במוזיקה וזמרת גוספל של הכנסייה שעוזרת לאנדרה להתמודד עם הפרעתו הדו-קוטבית. ולושיוס, כנקמה מחתים את מישל ל-"אימפריה בידור". (עונה 2)
ולנטינה גלינדו (בקי ג'י): זמרת, וסטוץ לשעבר של חאקים. (עונה 2)
ג'יימסון האנטרופ (ויליאם פיכטנר): מפיק מוזיקלי-הומוסקסואל שעוזר לג'מאל כנגד רוחו של לושיוס. (עונה 2)
פייפר אולורי (רוזי אודונל): אסירה לשעבר בכלא עם קוקי, ובעלת מאפייה. (עונה 2)
סקיי סאמרס (אלישה קיז) זמרת מפורסמת שמבצעת דואט עם ג'מאל, ומתפתח ביניהם רגשות שלבסוף הם מתנשקים. (עונה 2)
קיטי (מריה קארי): כוכבת על שעובדת עם ג'מאל. (עונה 3)
הלן וון וייט (ג'ינה גרשון): מעצבת אופנה, דיווה שמשתפת פעולה עם "אימפריה בידור". (עונה 3)
שרלוט פרוסט (אווה לונגוריה): מנכ"לית מועצת ההימורים של לאס וגאס, שעוזרת ללושיוס וג'וליאנה לקבל אישור לפתוח קזינו של "אימפריה בידור". נסחטת על אנדרה שלא תיתן להם את האישור. (עונה 3)
שרלוט בראון (קווין לטיפה): מנהלת אמנים שמגיעה לבקש עזרה מלושיוס, אך זה לא זוכר אותה. (עונה 4)
רנה (אלפרה וודארד): אימה השתלטנית של קוקי. (עונה 4)
בתור עצמם:
סנופ דוג
ריטה אורה
ני-יו
פטי לבל
טימבלנד
פיטבול
ג'ייסון דירולו
ג'ואל מאדן
ניקול ריצ'י
הפקה

הווארד, הנסון וסידיבי צילמו את הפיילוט בשיקגו במרץ 2014. ב-6 במאי 2014, בחרה רשת פוקס ב"אימפריה" לשידור בתקופת הטלוויזיה 2014–2015. ב-19 בנובמבר, אושר כי פרק הפיילוט ישודר בבכורה ב-7 בינואר 2015, אחרי הבכורה של העונה ה-14 של "אמריקן איידול".
המפיקים בפועל הם בריאן גרייזר, דניאלס, סטרונג ופרנקי קלפו. הסדרה נכתבה על ידי סטרונג, ודניאלס, שהיה מועמד לפרס אוסקר לבמאי הטוב ביותר. אימפריה היא הסדרה הראשונה שביים דניאלס. על פי סטרונג, הסדרה מבוססת בחלקה על המחזה "המלך ליר" של ויליאם שייקספיר ו"אריה בחורף" של ג'יימס גולדמן; דניאלס גם הודה שלסדרה יש השפעה חזקה מאופרת הסבון המצליחה של ABC, "שושלת".
הפקה > ליהוק

הווארד לוהק לתפקיד הראשי ב-19 בפברואר 2014. הנסון קיבלה את התפקיד הנשי הראשי ב-26 בפברואר, וג'סי סמולט לוהק לתפקיד ראשי. הווארד והנסון כיכבו בעבר יחד כמאהבים בסרט "מלחמות הראפ", וכיכבו בסרט "ארבעה אחים" משנת 2005. ב-10 במרץ, סידיבי, שבעבר עבדה עם דניאלס בסרט "פרשס", לוהקה לתפקיד משני בתור בקי, העוזרת של לושיוס. טריי ביירס וגרייס גילי לוהקו לתפקידים רגילים, בעוד בריישר גריי ומאליק יובה לוהקו לתפקידים ראשיים. קורטני לאב התווספה לצוות השחקנים ב-23 באוקטובר. נעמי קמפבל לוהקה לתפקיד משני ב-29 בספטמבר. ב-2 ביוני 2015, הוכרז כי אדם רודריגז יצטרף לצוות השחקנים בעונה השנייה בתור לאז דלגדו, מאהב פוטנציאלי לקוקי.
הפקה > מוזיקה

לאחר שדניאלס מצא את השחקנים הראשיים שלו, הוא החל לחפש מפיק על מנת לעצב את המוזיקה לסדרה. מכיוון שטעמו המוזיקלי והרצונות שלו היו קצת מיושנים מדי לסדרה, התייעץ דניאלס עם אנשים שחשב שיוכלו לתת לו קצת יותר תובנה, ילדיו. על פי הצעתו של בנו ובתו, דניאלס פנה למפיק העל טימבלנד, שיצר להיטים עם כמה מאמני הפופ הגדולים בעולם ביניהם מיסי אליוט, מדונה, ברנדי, ג'סטין טימברלייק, ג'יי-זי, נלי פורטדו ואליה. פרק הפיילוט לבד מורכב מ-12 שירים. קולומביה רקורדס יוציאו פסקולים שבועיים של אימפריה בחנות של iTunes, אותה אסטרטגיה ששומשה לסדרה "Glee". במאי 2015, הכריזו פוקס כי הזמר ני-יו יכתוב שירים עבור העונה השנייה של הסדרה, יחד עם טימבלנד. אמנים רבים השתתפו בהופעות אורח, ביניהם ניתן למנות את ריטה אורה, פיטבול, סנופ דוג, ג'ייסון דירולו אלישיה קיז ועוד רבים אחרים.
הפקה > פסקול

חברת התקליטים קולומביה רקורדס הוציאה את הפסקול הרשמי של העונה ב-10 במרץ 2015. הפסקול מורכב מ-11 שירים וגרסת הדלוקס מורכבת מ-18 שירים, כל השירים בוצעו בסדרה. נכון לאוקטובר 2015, מכר האלבום מעל ל-439,000 עותקים בארצות הברית בלבד.
| פסקול | תאריך יציאה | פורמט | חברת תקליטים | מהדורה |
| --- | --- | --- | --- | --- |
| עונה 1 | 10 במרץ 2015 | CD • הורדה דיגיטלית | קולומביה רקורדס | רגילה • דלוקס |
| עונה 2 (Vol. 1) | 20 בנובמבר 2015 | CD • הורדה דיגיטלית | קולומביה רקורדס | רגילה • דלוקס |
קבלה > רייטינג

| עונה | משבצת שידור | פרקים | בכורה> תאריך | בכורה> צופים (במיליונים) | סיום> תאריך | סיום> צופים (במיליונים) | ממוצע צופים (במיליונים) |
| --- | --- | --- | --- | --- | --- | --- | --- |
| 1 | ימי רביעי 21:00 (פרקים 1-10,12) יום רביעי 20:00 (פרק 11) | 12 | 7 בינואר 2015 | 9.90 | 18 במרץ 2015 | 17.62 | 17.33 |
| 2 | ימי רביעי 21:00 | 18 | 23 בספטמבר 2015 | 16.18 | 18 במאי 2016 |  |  |
| 3 | ימי רביעי 21:00 |  | 23 בספטמבר 2016 | 10.87 |  |  |  |
קבלה > ביקורת

"אימפריה" זכתה לביקורות חיוביות ממבקרים. השבחים הופנו לצוות השחקנים, במיוחד להווארד והנסון, למוזיקה, לכתיבה, לכיוון, ולכובד הדרמטי של הסדרה, המביא נושאים חברתיים מודרניים לעלילה.
הבכורה של הסדרה דורגה כבכורה המדורגת ביותר של רשת פוקס בשלוש השנים האחרונות. נתוני הצפייה גדלו ברציפות; "אימפריה" היא הסדרה היחידה בלפחות 23 השנים האחרונות שהגדילה את נתוני הצפייה משבוע לשבוע בחמשת הפרקים הראשונים. הסדרה ממשיכה להגדיל את נתוני הצפייה עם שאר הפרקים. הפרקים של הסדרה זכו גם לצפיות רבות ב-VOD ושירותי הזרמה אחרים. נכון לפרק הסיום של העונה הראשונה, עקפה הסדרה את "המפץ הגדול" בתור התוכנית המתוסרטת המדורגת ביותר בתקופת עונת הטלוויזיה 2014–2015. פרק הסיום הראשון הוא גם פרק הסיום הנצפה ביותר מאז מאי 2005, כש"האנטומיה של גריי" סיימה את עונתה הראשונה.
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2015 | פרסי המכון הסרטים האמריקאי | עשרת סדרת הטלוויזיה הטובות ביותר | "אימפריה" | זכייה |
| 2015 | פרסי ה-BET | השחקן הטוב ביותר | טרנס הווארד | זכייה |
| 2015 | פרסי ה-BET | השחקן הטוב ביותר | ג'סי סמולט | מועמדות |
| 2015 | פרסי ה-BET | השחקנית הטובה ביותר | טראג'י פ. הנסון | זכייה |
| 2015 | פרסי בחירת הקהל ה-42 | סדרת דרמה אהובה | "אימפריה" | מועמדות |
| 2015 | פרסי בחירת הקהל ה-42 | שחקן דרמה אהוב – טלוויזיה | טרנס הווארד | מועמדות |
| 2015 | פרסי בחירת הקהל ה-42 | שחקנית דרמה אהובה – טלוויזיה | טראג'י פ. הנסון | מועמדות |
| 2015 | פרסי האמי לבידור בפריים טיים ה-67 | שחקנית ראשית מצטיינת בסדרת דרמה | טראג'י פ. הנסון | מועמדות |
| 2016 | פרס גראמי | הפסקול הטוב ביותר עבור מדיה חזותית | Empire: Original Soundtrack from Season 1 | מועמדות |
| 2016 | פרסי גלובוס הזהב ה-73 | סדרת הטלוויזיה הטובה ביותר – דרמה | "אימפריה" | מועמדות |
| 2016 | פרסי גלובוס הזהב ה-73 | השחקנית הטובה ביותר בסדרת טלוויזיה – דרמה | טראג'י פ. הנסון | זכייה |
| 2016 | פרסי ה-NAACP Image | אלבום מצטיין | Empire: Original Soundtrack from Season 1 | מועמדות |
| 2016 | פרסי ה-NAACP Image | שיר מצטיין – עכשווי | "Conqueror" מאת צוות השחקנית | מועמדות |
| 2016 | פרסי ה-NAACP Image | זוג, קבוצה או שיתוף פעולה מצטיין | "Conqueror" מאת צוות השחקנית | זכייה |
הערות שוליים

↑  Luis Gomez, Lee Daniels' 'Empire' picked up by Fox, will 'likely' film in Chicago, May 07, 2014, Chicago Tribune
↑  Stacey Wilson Hunt, Lee Daniels on Fox's 'Empire': 'I Wanted to Make a Black 'Dynasty, May 06, 2014, Hollywood Reporter
↑  3=Michael Slezak, Empire Season 2: Adam Rodriguez to Recur — and Woo Cookie?, June 2 ,2015, Tvline
↑  Nellie Andreeva, Ne-Yo Joins As Music Producer, Former ‘Idol’ Judges May Appear On Final Season, May 11, 2015, Deadline
↑  Trevor Smith, Charts Don't Lie: May 16, May 16, 2015, hotnewhiphop
| 0 | 1 | 2 |
| --- | --- | --- |
| הקודם: 2015: המדריך לרוצח | פרס NAACP Image – סדרת הדרמה הטובה ביותר   2016: אימפריה  | הבא: 2017: Queen Sugar |
רואדיז

| --- | --- |
 מבוסס על:  כמעט מפורסמים 
 סוגה:  דרמה קומית
 יוצרים:  קמרון קרואו 
 שחקנים:  לוק וילסון   קארלה גוג'ינו   אימוג'ן פוטס   רייף ספול   קישה קאסל-יוז   פיטר קמבור   מאשין גאן קלי   רון וייט
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10
 הפקה
 מפיק:  ג'יי ג'יי אברהמס, בראיין ברק, ויני הולצמן, קמרון קרואו 
 מפיקים בפועל:  קמרון קרואו   ג'יי ג'יי אברהמס   ויני הולצמן   בריאן ברק   לן גולדשטיין
 חברת הפקה:  Bad Robot Productions 
 שידור
 רשת שידור:  שואוטיים
 רשת שידור בישראל:  HOT Plus
 תקופת שידור מקורית:  26 ביוני 2016 – 28 באוגוסט 2016
 קישורים חיצוניים
 www.sho.com/roadies
 דף התוכנית ב-IMDb
 
רואדיז (באנגלית: Roadies) היא סדרת טלוויזיה מסוגת הדרמה קומית אמריקאית שנוצרה על ידי קמרון קרואו. העונה הראשונה, שכוללת עשרה פרקים, עלתה לשידור ב-26 ביוני 2016 ברשת השידור שואוטיים.
ב-16 בספטמבר 2016 הודעה רשת שואוטיים על ביטול הסדרה לאחר עונה אחת.
שחקנים > שחקנים ראשיים

אימוג'ן פוטס בתפקיד קלי אן, אחראית תאורה במסע ההופעות.
לוק וילסון בתפקיד ביל בנסון, מנהל מסע ההופעות של להקת סטייטון האוס.
קארלה גוג'ינו בתפקיד שלי אנדרסון, מנהלת ההפקה של מסע ההופעות.
רייף ספול בתפקיד רג' וייטהד, היועץ הכלכלי של חברת ההפקה של מסע ההופעות.
קישה קאסל-יוז בתפקיד דונה מנציני, טכנאית סאונד במסע ההופעות.
פיטר קמבור בתפקיד מיילו, טכנאי בס במסע ההופעות.
קולסון בייקר ("משין גאן קלי") בתפקיד וס, אחראי ל"גיטרות, אנשים וקפה - בסדר הזה".
רון וייט בתפקיד פיל, המדריך הרוחני של הצוות.